A BIZOTTSÁG HATÁROZATA
(2002. április 9.)
az Aujeszky-féle betegségtől mentes tagállamok és régiók jegyzékével, valamint az Aujeszky-féle betegségre vonatkozó jóváhagyott mentesítési terveket működtető régiókkal kapcsolatos 93/24/EGK, 93/244/EGK és 2001/618/EK határozat módosításáról
(az értesítés a C(2002) 1326. számú dokumentummal történt)
(EGT vonatkozású szöveg)
(2002/270/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2001/298/EK irányelvvel1 módosított és korszerűsített, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre2 és különösen annak 10. cikkének (2) bekezdésére,
mivel:
(1) Az Aujeszky-féle betegségre vonatkozóan a sertések Közösségen belüli kereskedelmére alkalmazandó kiegészítő garanciákat és a tagállamok azon területeinek jegyzékét, amelyek mentesek a betegségtől és ahol jóváhagyott járványvédelmi tervek működnek a legutóbb a 2001/746/EK határozattal3 módosított 93/24/EGK bizottsági határozatban4 és a legutóbb a 2001/905/EK határozattal5 módosított 93/244/EGK bizottsági határozatban6 állapították meg. 2002. július 1-jétől a 93/24/EGK és a 93/244/EGK határozat hatályát veszti, és helyükbe a 2001/618/EK bizottsági határozat7 lép.
(2) Aujeszky-féle betegség felszámolására irányuló tervet hajtottak végre Németország Bajorország tartományában, ezt a 95/210/EK bizottsági határozattal8 hagyták jóvá.
(3) Németország úgy ítéli meg, hogy Bajorország most mentes az Aujeszky-féle betegségtől, és benyújtotta a Bizottságnak az ezt alátámasztó okmányokat, ahogy ezt a 64/432/EGK tanácsi irányelv 10. cikke megköveteli.
(4) A program sikeresnek tekinthető abban a tekintetben, hogy Bajorországban felszámolták a betegséget.
(5) A 93/24/EGK, a 93/244/EGK és a 2001/618/EK bizottsági határozatot megfelelően módosítani kell.
(6) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 93/24/EGK határozat I. melléklete helyébe e határozat A. mellékletének szövege lép.
2. cikk
A 93/244/EGK határozat I. melléklete helyébe e határozat B. mellékletének szövege lép.
3. cikk
A 2001/618/EK határozat I. és II. melléklete helyébe e határozat A. és C. mellékletének szövege lép.
4. cikk
Ez a határozat 2002. április 1-től alkalmazandó.
5. cikk
Ennek a határozatnak a tagállamok a címzettjei.
Kelt Brüsszelben, 2002. április 9-én